CELEX: 32007D0343
Language: et
Date: 2007-05-15 00:00:00
Title: 2007/343/EÜ: Komisjoni otsus, 15. mai 2007 , millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule fütosteroolide/fütostanoolidega rikastatud õli (teatavaks tehtud numbri K(2007) 2073 all)

17.5.2007   
            
            
               ET
            
            
               Euroopa Liidu Teataja
            
            
               L 129/63
            
         
      KOMISJONI OTSUS,
   15. mai 2007,
   millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule fütosteroolide/fütostanoolidega rikastatud õli
   (teatavaks tehtud numbri K(2007) 2073 all)
   (Ainult ingliskeelne tekst on autentne)
   (2007/343/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Enzymotec esitas 4. mail 2005 Madalmaade pädevatele asutustele taotluse fütosteroolide/fütostanoolidega rikastatud õli turuleviimiseks uuendtoiduna või toidu uuendkoostisosana.
            
         
               (2)
            
            
               Madalmaade pädev toiduhindamisasutus esitas 23. mail 2006 esialgse hindamisaruande. Selles aruandes jõuti järeldusele, et fütosteroolide/fütostanoolidega rikastatud õli kasutamine inimtoiduna on ohutu.
            
         
               (3)
            
            
               Komisjon edastas esialgse hindamisaruande kõigile liikmesriikidele 29. mail 2006.
            
         
               (4)
            
            
               Määruse (EÜ) nr 258/97 artikli 6 lõikega 4 ette nähtud 60 päeva jooksul esitati kooskõlas kõnealuse sättega toote turustamise kohta põhjendatud vastuväiteid.
            
         
               (5)
            
            
               Esitatud vastuväited käsitlesid pigem riskihaldamise kui riskihindamisega seotud probleeme, seetõttu ei olnud vaja konsulteerida Euroopa Toiduohutusametiga (EFSA).
            
         
               (6)
            
            
               Fütosteroolide/fütostanoolidega rikastatud õli kasutuslube tuleks anda ainult toidule, millele on antud luba fütosterooli/fütostanooli lisamiseks. Kohaldatakse fütosterooli-/fütostanoolilisanditega toidu esitlemise ja märgistamise eeskirju.
            
         
               (7)
            
            
               Komisjoni 31. märtsi 2004. aasta määrusega (EÜ) nr 608/2004, (2) mis käsitleb selliste toitude ja toidu koostisosade märgistamist, millele on lisatud fütosteroole, fütosteroolestreid, fütostanoole ja/või fütostanoolestreid, tagatakse, et tarbijad saavad lisatud fütosteroolide/fütostanoolide ülemäärase koguse vältimiseks vajaliku teabe.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Fütosteroolide/fütostanoolidega rikastatud õli, mida on kirjeldatud 1. lisas, tohib viia ühenduse turule toidu uuendkoostisosana kasutamiseks 2. lisas nimetatud toiduainetes.
   Artikkel 2
   Kõnealust toidu uuendkoostisosa sisaldavad tooted esitatakse müügiks sellisel kujul, et neid saab hõlpsasti jagada portsjoniteks, mis sisaldavad kuni 3 grammi (üks portsjon päevas) või kuni 1 grammi (kolm portsjonit päevas) fütosterooli-/fütostanoolilisandeid.
   Joogi pakendisse lisatud fütosteroolide/fütostanoolide kogus ei tohi ületada 3 grammi.
   Maitsestatud kastmed ja salatikastmed, kaasa arvatud majonees, peavad olema pakendatud ühe portsjoni kaupa.
   Artikkel 3
   Käesolev otsus on adresseeritud äriühingule Enzymotec (5 Hataasi ST, Ramat Gabriel Industrial Park, Migdal HaEmeq, Israel 23 106).
   
      Brüssel, 15. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  ELT L 97, 1.4.2004, lk 44.
   
      I LISA
      Fütosteroolide/fütostanoolidega rikastatud õli kirjeldus
      Mõiste
      Fütosteroolide/fütostanoolidega rikastatud õli koosneb õlifraktsioonist ja fütosteroolifraktsioonist.
      
                  Aine/Parameeter
               
               
                  Sisaldus
               
            
                  Atsüülglütserooli jaotumine:
               
            
                  vabade rasvhapete sisaldus (oleiinhappena väljendatud)
               
               
                  mitte üle 2 %
               
            
                  monoatsüülglütseroolid (MAG)
               
               
                  mitte üle 10 %
               
            
                  diatsüülglütseroolid (DAG)
               
               
                  mitte üle 25 %
               
            
                  triatsüülglütseroolid (TAG)
               
               
                  tasakaalustamiseks
               
            
                  Fütosteroolifraktsioon:
               
            
                  β-sitosterool
               
               
                  mitte üle 80 %
               
            
                  β-sitostanool
               
               
                  mitte üle 15 %
               
            
                  kampesterool
               
               
                  mitte üle 40 %
               
            
                  kampestanool
               
               
                  mitte üle 5 %
               
            
                  stigmasterool
               
               
                  mitte üle 30 %
               
            
                  brassikasterool
               
               
                  mitte üle 3 %
               
            
                  muud steroolid/stanoolid
               
               
                  mitte üle 3 %
               
            
                  Muud:
               
            
                  niiskus ja lenduvad komponendid
               
               
                  mitte üle 0,5 %
               
            
                  peroksiidarv
               
               
                  < 5 meq/kg
               
            
                  transrasvhapped
               
               
                  mitte üle 1 %
               
            Fütosteroolide/fütostanoolide saastatus/puhtus (leekionisatsioonidetektor või samaväärne meetod)
      Muust lähteainest kui inimtoiduks sobivast taimeõlist ekstraheeritud fütosteroolides ja fütostanoolides ei tohi olla saasteaineid, mis on kõige paremini tagatud üle 99 % puhtuse korral.
   
   
      II LISA
      Artiklis 1 osutatud toiduained
      Nõukogu määruse (EÜ) nr 2991/94 (1) lisa punktides B ja C kirjeldatud võiderasvad, välja arvatud võil või muul loomsel rasval põhinevad küpsetus- ja praadimisrasvad ning võided.
      Piimapõhised tooted, näiteks tooted, mis põhinevad kooritud piimal või osaliselt kooritud piimal, millele on võib-olla lisatud puuvilja, marju ja/või teravilja ning fermenteeritud piimal põhinevad tooted, näiteks jogurtil ja juustul põhinevad tooted (rasvasisaldusega kuni 12 gr 100 gr kohta), kus piima rasvasisaldus võib olla vähendatud ja kus rasvad või valgud võivad olla osaliselt või täielikult asendatud taimsete rasvade või valkudega.
      Sojajoogid.
      Maitsestatud kastmed ja salatikastmed, kaasa arvatud majonees.
      
         (1)  EÜT L 316, 9.12.1994, lk 2.